Saudiya Arabistoni neft bozorini bir o‘zi qutqarishdan bosh tortdi

Saudiya Arabistoni bitta o‘zi neft bozorida muvozanatni tartibga solmoqchi emas, deya xabar bermoqda Interfax Saudi Arabian Oil (Aramco) neft qazib chiqaruvchi davlat korporatsiyasi rahbari Xalid al Falihga tayanib.

“Bozorni iqtisodiy qonunlar, xususan talab va taklif muvozanatiga aloqador qonunlar boshqaradi. Saudiya Arabistoni yakka holda ushbu muvozanatni tartibga solmoqchi emas”, — dedi u.
Shu tariqa, Aramco rahbari o‘z mamlakati hukumati pozitsiyasini tasdiqladi, ular ko‘p bora dunyo bozoridagi narxni ushlab turish uchun neft qazib chiqarish hajmini kamaytirish imkoniyati haqida gapirgan, biroq bunda bozorning boshqa ishtirokchilari ham hamkorlik qilishi shartini qo‘ygan edi.